Miyakonojō

**Miyakonojō** (都城市, みやこのじょうし, *Miyakonojō-shi*) é un concello da prefectura de Miyazaki no Xapón. Está situado na parte leste da rexión de Kyūshū e ao sur da prefectura, na illa de Kyūshū. Ten 653,31&nbsp;km² de superficie, unha poboación de 158.235 habitantes (2023) e unha densidade de poboación de 240 h/km².

O concello de Miyakonojō limita cos concellos de Takaharu, Nojiri, Miyazaki, Mimata, Nichinan, Kushima (que son da prefectura de Miyazaki); Sibushi, Soo e Kirishima (que son da prefectura de Kagoshima).

## Xeografía 
Miyakonojō está situada no extremo suroeste da prefectura de Miyazaki, na conca de Miyakonojō, aproximadamente a 50 km ao oeste-suroeste da cidade de Miyazaki e aproximadamente a 90 km ao leste-nordeste da cidade de Kagoshima. As partes norte, oeste e sur da cidade limitan coa prefectura de Kagoshima. O río Ōyodo flúe aproximadamente de norte a sur polo centro da cidade, e a cidade está rodeada polos montes Kirishima ao oeste e polos montes Wanizuka ao leste.
miniatura|400x400px|Miyakonojō vista desde Kanemidake
miniatura|400x400px|Oficina municipal de Miyakonojō

### Concellos lindeiros 
Prefectura de Kagoshima

* Kirishima
* Shibushi
* Soo

Prefectura de Miyazaki

* Kobayashi
* Kushima
* Mimata
* Miyazaki
* Nichinan
* Takaharu

### Clima 
Miyakonojō ten un clima subtropical húmido (Cfa) pero máis frío ca outras cidades da prefectura. Presenta unha temperatura media de 16,8&nbsp;°C e unha precipitación anual de 2.694 mm. O clima da área está influenciada polos montes.

## Demografía 
Segundo os datos do censo xaponés, Miyakonojō ten 160.392 habitantes no 2020. A poboación mantense estable desde os anos 50.

## Historia 
A área de Miyakonojō formaba parte da antiga provincia de Hyūga. En 1026, preto do final do período Heian, alí atopábase a propiedade de Shimazu, o maior *shōen* (propiedade ou mansión) do Xapón medieval. Expandiuse substancialmente na primeira metade do século XII e acabou por abarcar grandes porcións das provincias de Satsuma, Ōsumi e Hyūga. En 1185, Koremune no Tadahisa foi nomeado *jitō* da propiedade e adoptou o nome da mansión, fundando así o clan Shimazu. A área estaba gobernada polo clan Hongō, unha rama cadete dos Shimazu, no período Muromachi e, cun *kokudaka* de 40.000 *koku*, era o maior dos territorios autónomos dentro do dominio de Satsuma no período Edo. Tras a Restauración Meiji, a cidade de Miyakonojō estableceuse o 1 de maio de 1889 coa creación do sistema de municipios modernos. Foi elevada á categoría de cidade o 1 de abril de 1924.

O 1 de xaneiro de 2006 as vilas de Takajō, Takazaki, Yamada e Yamanokuchi incorporáronse a Miyakonojō.

## Goberno 
Miyakonojō ten unha forma de goberno de alcalde-consello cun alcalde elixido directamente e un consello municipal unicameral de 29 membros. Miyakonojō achega seis membros á Asemblea Prefectural de Miyazaki. En termos de política nacional, a cidade forma parte do distrito 1 de Miyazaki da cámara baixa da Dieta do Xapón.

## Economía 
Moitos dos cidadáns traballan como granxeiros. Producen gobō, pementos e carne. Miyakonojō tamén alberga manufactura agraria.

Miyakonojō tamén é coñecida por producir arcos xaponeses co bambú abundante da zona.

## Educación 
Miyakonojō ten 35 escolas primarias públicas e 19 escolas secundarias públicas xestionadas polo goberno da cidade. A cidade ten seis institutos públicos xestionados pola Xunta de Educación da Prefectura de Miyazaki. Tamén hai dous institutos privados. A prefectura xestiona dúas escolas de educación especial para persoas con discapacidade.

## Transporte 
### Ferrocarril 
JR Kyushu - Liña Principal Nippō - Liña Kitto -

## Cidades irmandadas 
* Jianglin, Chongqing, China (1999)
* Ulán Batór, Mongolia (1999)

## Notas